Abrahamus Maslow
Abrahamus Haroldus Maslow (natus Abraham Harold Maslow, IPA ˈmæzloʊ; Brooklynii 1 Aprilis 1908; Menlo Park in urbe Californiae 8 Iunii 1970) fuit psychologus Americanus qui hierarchia necessitatum Masloviana innotuit, ratione valetudinis psychologicae quae in innatis necessitatibus humanis exsolvendis conditur, ut homo ad summum "veritatizationis sui"? (Anglice self-actualization) veniat. Alumnus Universitatis Wisconsinensis apud Madison, docuit professor psychologiae in Collegio Brooklynensi, Nova Schola, et universitatibus Brandeisiana, Cornelliana, Columbiae, Internationali Alliant. Affirmativas hominum proprietates expressit, contra eos "saccum signorum" existimatos. Inspectio a Review of General Psychology anno 2002 edita eum decimum a maximo psychologo saeculi vicensimi citato aestimavit. Unus ex eius consultoribus erat Alfredus Adler, consors Sigismundi Freud. Eius studia maximi momenti sub binis consultoribus coeperunt: Ruth Benedict anthropologo et Maximo Wertheimer psychologo gestalt, quos ipsos pro eorum opere valde admirabatur